กระทรวงพาณิชย์ปลื้ม...ประชาชนให้การตอบรับ "พาณิชย์จานด่วน ราคาถูก" เป็นอย่างดี
นายอุดม ศรีสมทรง รองอธิบดีกรมการค้าภายใน เปิดเผยภายหลังตรวจเยี่ยมโครงการพาณิชย์...ลดราคา ช่วยประชาชน Lot 15 (พาณิชย์จานด่วน ราคาถูก) ณ ตลาดยอดพิมาน เขตพระนคร กรุงเทพฯ ว่า ได้ดำเนินมาตรการช่วยลดค่าครองชีพอาหารจานด่วนให้แก่ประชาชน ผ่านโครงการพาณิชย์ ลดราคา! ช่วยประชาชน Lot 15 ซึ่งได้รับความร่วมมือจากสมาคมตลาดกลางสินค้าเกษตร สมาคมตลาดไท ตลาดสดทั่วประเทศและห้างค้าปลีกค้าส่ง ร้านสะดวกซื้อ โดยในตลาดสดและตลาดกลาง ขายในราคาจานละ 30-35 บาท และห้างโมเดิร์นเทรด ขายในราคาจานละ 35-40 บาท มีจุดจำหน่ายทั่วทั้งประเทศ 16,518 ร้านค้า ซึ่งอยู่ในกรุงเทพมหานคร 5,000 ร้านค้า และต่างจังหวัดอีกประมาณ 11,000 ร้านค้า โดยดำเนินการมาตั้งแต่วันที่ 26 พฤศจิกายน 2564 จนถึง 31 ธันวาคม 2564อย่างไรก็ตาม จากการติดตามการจำหน่ายผู้ประกอบการแจ้งว่า โครงการดังกล่าวช่วยกระตุ้นให้ประชาชนมาเลือกซื้อมากยิ่งขึ้น พ่อค้าแม่ค้าขายได้ดีขึ้น ด้านประชาชนก็มีทางเลือกในการเลือกซื้ออาหารจานด่วนในราคาถูก ช่วยประหยัดค่าใช้จ่ายได้เป็นอย่างดี ประชาชนสามารถหารายละเอียดร้านค้าที่เข้าร่วมโครงการฯ ได้ที่เว็บไซต์ กรมการค้าภายใน หรือ LINE OFFICIAL @Mobilepanich